《红毛城》
清代·陈正春

红毛回棹剩孤城，一隶皇图海宇清。映日蜃楼开宿雾，乘风雀舫泛沧瀛。

涛翻鹿耳千层碧，波涨鲲身半夜声。壁垒森严凭锁钥，金汤巩固颂安平。

作者简介：陈正春，字汝中，凤山县人。清乾隆十二年（1747）例贡。少孤，事母至孝，家仅小康，而乐善好施，倾囊不惜。族戚里邻急难，极力周恤。贫乏死丧，代为殡殓，至借贷为之，名动乡闾。督学使严瑞龙褒以「孝友瑞方」匾额。年七十馀岁，子孙并列胶庠。